**Böhönye Község Önkormányzat Képviselő-testületének**

**29/2013. (XI.21.) önkormányzati rendelete**

**A szociális és gyermekvédelmi pénzbeni , természetbeni és intézményi ellátások helyi szabályozásáról**

**(egységes szerkezetben, hatályos 2016. március 4-től)**

Böhönye Községi Önkormányzat Képviselő-testülete az Alaptörvény 31. cikke 2 bekezdése valamint az Alaptörvény 32. cikk (2) bekezdése, valamint 1993. évi III. tv. a Szociális törvény 10.§(1) 25.§(3) b.) pontja bb.) alpontja , 26§-a, 32.§(1) bekezdés b.) pontja,32.§(2) ,33.§7) bekezdése , 37.§(1) d.) pontjában,38§(9) 37/A§ (3) 43/B § (1) és (3) bekezdései 45.§-a 47.§-a (1) és (2a) bekezdései, 48.§ ( 4) bekezdése 50.§(3) bekezdése,60.§(3, (4)bekezdései, 62.§(2) bekezdése,90.§(3) bekezdése92.§(1) és(2) bekezdése 115.§(3) bekezdése 132.§ (4) bekezdésben 140/R §-ában ) bekezdéseiben, a gyermekvédelemről és gyámügyi igazgatásról szóló 1997. évi XXXI. tv. (továbbiakban: Gyvt.) 18. § (2); 20.§(9) bekezdése ; 29. § (1) és (2) 131§(1) bekezdésében és a 148.§(5) bekezdésében kapott felhatalmazás alapján az alábbi rendeletet alkotja:

I. FEJEZET

Általános rendelkezések

A rendelet hatálya

1. §.

A rendelet :

(1) A pénzbeni ellátások tekintetében e rendelet területi hatálya Böhönye község önkormányzata közigazgatási területére terjed ki.

(2) A rendelet személyi hatálya a Szociális igazgatásról és ellátásról szóló 1993 évi II. tv ( a továbbiakban :Sztv) 3. §-ában meghatározott személyekre terjed ki.

(3) A rendelet személyi hatálya a szociális és gyermekjóléti szolgáltatások tekintetében

a.) étkeztetés Böhönye községre terjed ki,

b.) házi segítségnyújtás: Böhönye, Nemesdéd, Vése községekben ellátást igénylőkre és igénybe vevőkre

c). családsegítés: Böhönye, Nemeskisfalud, Nemesdéd , Szenyér ,Vése , Varászló községekben ellátást igénylőkre és igénybe vevőkre

d.) idősek nappali ellátása Böhönye, Nemeskisfalud, Nemesdéd, Szenyér,Vése, Varászló községekben ellátást igénylőkre és igénybe vevőkre

e.) gyermekek nappali étkeztetése:Böhönyei Gézengúz Óvodában és Festetics Pál Alapfokú iskola és Művészetoktatási intézményben ellátást igénybe vevőkre

f.) gyermekjóléti szolgáltatás Böhönye, Nemeskisfalud, Nemesdéd, Szenyér,Vése, Varászló községekben ellátást igénylőkre és igénybe vevőkre

(4) E rendelet tárgyi hatálya az alábbi ellátásokra terjed ki :

a./ Pénzbeni és természetbeni ellátások:

aa./ települési támogatások :

aaa./ lakhatáshoz kapcsolódó támogatás;

aab./ tartósan beteg felnőtt hozzátartozó ápolásának támogatása;

aac./ támogatás gyógyszerkiadások viseléséhez;

aad./ lakhatási kiadásokban hátralékot felhalmozó személyek támogatása;

aae.) rendkívüli települési támogatás.

ab./ Köztemetés

ac./ Bursa Hungarica Ösztöndíj pályázat

ad./ Felsőoktatási ösztöndíj támogatás

ae./ A szociális földprogram

b.) Szociális és gyermekvédelmi szolgáltatások

ba.)étkeztetés

bb. házi segítségnyújtás

bc) jelzőrendszeres házi segítségnyújtás

bd. családsegítés

be) támogató szolgálat

bf.) idősek nappali ellátása

bg,) gyermekek ellátásával kapcsolatban gyermekjóléti szolgáltatás

bh.) gyermekek nappali étkeztetése

bi.) bölcsödei ellátás

bk.) gyermeke átmeneti elhelyezése

(5) E rendeletben szabályozott Bursa Hungarica önkormányzati támogatása Böhönye községben állandó bejelentett lakcímmel rendelkező személyekre terjed ki.

(6) E rendelet 1§ (4) bek b. pontjának ba),bb),bd)bf),bg) pontjainban felsorolt ellátásokat a Böhönye és Környéke Önkormányzati Társulása( továbbiakban Társulás) által fenntartott Szociális Alapszolgáltató Központ, a bh) pontban foglalt ellátást a Társulás által fenntartott Böhönyei Gézengúz Óvoda biztosítja. A bc), be.) bi) pontokba foglalt ellátást a Marcali Többcélú Önkormányzati Társulás biztosítja a Marcali SZISZK intézményen keresztül. A bk) pontban foglalt ellátás a Vöröskereszt szervezettel kötött együttműködési megállapodás alapján biztosított.

Értelmező rendelkezések

2.§.

3.§.

Általános eljárási rendelkezések

4.§.

(1) A pénzbeli és természetben nyújtott szociális ellátások iránti kérelmet, ha magasabb szintű jogszabály vagy e rendelet másként nem rendelkezik az erre rendszeresített formanyomtatványon a Böhönyei Közös Önkormányzati Hivatalnál ( továbbiakban Hivatal) lehet benyújtani Az ellátást igénylő a kérelmét „A személyes gondoskodást nyújtó szociális ellátások igénybevételéről” szóló 9/1999.(XI.24.) SZCSM rendelet 1. számú melléklete szerinti formanyomtatványon nyújthatja be.

(2) Amennyiben az e rendeletben szabályozott szociális alapszolgáltatások biztosítása társulás keretében fenntartott intézmény (Böhönyei Szociális Alapszolgáltató Központ illetve a Marcali Szociális Szolgáltató Központ)útján történik az alapszolgáltatás igénybevétele iránti kérelmet a Központok vezetőjéhez lehet szóban vagy írásban előterjeszteni.

(3) A kérelmet – ha törvény másként nem rendelkezik – az a szociális hatáskört gyakorló szerv bírálja el, amelynek illetékességi területén a kérelmező lakcíme van. A kérelmező lakcíme az a lakóhely vagy tartózkodási hely, ahol életvitelszerűen lakik. A lakcím megállapítása szempontjából a személyiadat-és lakcímnyilvántartás adatai az irányadók.

(4) A kérelemhez csatolni kell a kérelmező és családtagjai jövedelemviszonyairól szóló igazolásokat, melynek irányadó időszakára az Sztv. 10§ (1) bekezdésében meghatározottakat kell figyelembe venni.

(5) A jövedelem igazolható:

a.) munkabérből származó jövedelem esetén, a munkáltató által kiállított igazolással. Amennyiben az adott hónapban 13. havi munkabér, illetve más jogcímen egy-egy többletjuttatás is kifizetésre került, annak összegét a havi munkabértől elkülönítve kell feltüntetni;

b.) munkanélküli ellátás esetén a munkaügyi kirendeltség által kiállított igazolással,

c.) nyugdíj illetve nyugdíjszerű ellátás esetén, a Nyugdíjfolyósító Igazgatóság által a tárgyév elején megküldött elszámolási lappal, vagy a megelőző hónapban kifizetett ellátás igazoló szelvényével, és a nyugdíjas igazolvány fénymásolatával;

d.) őstermelők esetén a bevételről vezetett dokumentum fénymásolatával, illetve az NAV által kiállított igazolással, továbbá támogatás esetén a támogatás összegéről szóló igazolással;

e.) vállalkozásból származó jövedelem esetén az NAV igazolásával, továbbá az adóbevallással nem lezárt időszakra vonatkozóan az egy havi átlagjövedelemről szóló könyvelői igazolással, ennek hiányában az érintett nyilatkozatával;

f.) alkalmi munka esetén a havi átlagos nettó jövedelemre vonatkozó nyilatkozattal és az alkalmi munkavállalói kiskönyv fénymásolatával;

g.) tartásdíj esetén a ténylegesen felvett tartásdíjról szóló irattal (elismervény, postai feladóvevény stb.) és a szülők közötti egyezséget tartalmazó közokirattal, vagy a teljes bizonyító erejű magánokirattal, illetve a tartásdíj megállapításáról szóló jogerős bírói ítélettel, állam által megelőlegezett gyermektartásdíjról a gyámhivatal határozatával;

h.) ösztöndíjról a felsőfokú oktatási intézmény igazolásával;

i.) a munkaügyi kirendeltség igazolása arról, hogy a támogatást igénylő személy és nagykorú családtagja regisztrált munkanélküli és támogatásban nem részesül;

j.) az a.)-j.) pontokba nem tartozó jövedelmek esetén egyéb, a jövedelem típusának megfelelő igazolással;

k.) amennyiben a c.), d.) és i.) pontban meghatározott ellátások folyószámlára kerülnek átutalásra, úgy a jövedelem a bankszámlakivonattal is igazolható.

(6) A havi rendszeres szociális ellátásokat utólag, minden hónap 5.-éig kell folyósítani. A kifizetés történhet postai úton, illetve a jogosult kérelme alapján annak bankszámlájára.

(7) A nem havi rendszerességgel nyújtott szociális ellátás kifizetése, a létfenntartást veszélyeztető rendkívüli élethelyzetbe került személy kérelmére vagy hivatalból, a (5) bekezdésben meghatározottakon túl házipénztárból is kifizethető. Erről a határozatban rendelkezni kell.

5. §.

(1) A kérelmező a kérelmében saját, valamint a vele egy háztartásban lakó személyek adatairól, jövedelmi viszonyairól köteles nyilatkozni, továbbá a jövedelmi adatokra vonatkozó bizonyítékokat a kérelem benyújtásával egyidejűleg kell becsatolnia.

A pénzbeli és természetbeni szociális ellátások megállapítása iránti kérelem tartalmazza:

- az ellátást igénylő személynek az Sztv. 18. §-ának a.) c.) pontjában szereplő adatait,valamint az egységes szociális nyilvántartásról szóló törvényben szereplő adatokat,

- az igényelt szociális ellátás jogosultsági feltételeire vonatkozó adatokat, nyilatkozatokat.

(2) A jövedelemtől függő szociális ellátások esetében a jövedelem típusának megfelelő igazolás vagy annak fénymásolata a jövedelemről tett nyilatkozat melléklete.

(3) Amennyiben a jövedelemszámításnál irányadó időszakban az öregségi nyugdíj mindenkori legkisebb összege változik, akkor időarányosan annak az időszaknak az öregségi nyugdíj mindenkori legkisebb összegével kell számolni, amelynek a nettó jövedelemét a kérelmező igazolja

(4) Amennyiben a pénzbeli és természetbeni ellátás iránti kérelemben előadott életkörülmények vizsgálata kapcsán a kérelem megalapozott elbírálása szükségessé teszi, az igénylőnél környezettanulmányt kell készíteni.

(5) Nem kell környezettanulmányt készíteni az igénylőről, ha életkörülményeit a Hivatal már bármely ügyben vizsgálta és azokban lényeges változás nem feltételezhető.

6.§.

A képviselő-testület, a Szociális Bizottság és a polgármester hatáskörébe tartozó pénzbeni és természetbeni szociális ellátás esetén, a közigazgatási hatósági eljárás során valamennyi végzés meghozatalára vonatkozó hatáskör gyakorlását a jegyzőre ruházza át . A jegyző jogosult a döntést nem igénylő eljárási cselekményekben történő eljárásra.

7. §.

A rendszeres ellátások folyósítása havonta utólag, kifizetése minden hónap 5-éig, nem rendszeres ellátások kifizetése a határozat jogerőre emelkedésétől számított 15 napon belül a pénztárból, folyószámlával rendelkezőnél átutalással történik. A házipénztárból történő döntést követő azonnali kifizetés létfenntartást veszélyeztető, rendkívüli élethelyzetbe került személy esetében történhet.

8.§.

A települési támogatások egészben vagy részben természetbeni ellátás formájában is nyújthatók. A folyósítás módjáról az ellátást megállapító határozatban rendelkezni kell.

9. §.

A szociális ellátásra való jogosultság elbírálásához, ha a kérelmező életvitele alapján vélelmezhető, hogy a jövedelemigazolásban feltüntetett összegen felül egyéb jövedelemmel is rendelkezik, a kérelmező kötelezhető arra, hogy családja vagyoni viszonyairól a 63/2006.(III.27.) Korm. rendelet 1. sz. melléklete szerinti formanyomtatványon nyilatkozzék.

10. §.

A határozatlan időre megállapított ellátások esetén a jogosultság fennállását – ha a jogszabály másként nem rendelkezik – az ellátás megállapítását követően naptári évenként egy alkalommal ismételten vizsgálni kell, ennek tényét – azaz a továbbfolyósíthatóságot – az ügyiratban rögzíteni kell.

II. FEJEZET

Pénzbeni és természetbeni szociális ellátások

11. §.

12. §.

(1)

(2)

(3) Az önkormányzat által szervezett foglalkoztatás időtartama legalább 30 munkanap, kivéve, ha az aktív korú nem foglalkoztatott személyt alkalmi munkavállalói könyvvel foglalkoztatják.

(4) Az önkormányzat által szervezett közfoglalkoztatás keretében végezhető közcélú munkák köre különösen:

a ) környezetvédelmi, kommunális munka (pl: hulladék gyűjtése, kaszálás, parlagfű irtása, ároktisztítás).

b) az önkormányzat hivatalánál és intézményeinél végezhető szakipari tevékenység (építőipari, fémmegmunkálási, stb. szakmunkák).

c.) mezőgazdasági , kertészeti tevékenység,

d.) szociális alapellátási szolgáltatási feladatok,

e) intézményi kisegítő tevékenység végzése .

13. §.

14. §.

15. §

16.§

**Lakhatáshoz kapcsolódó támogatás**

17.§.(1) Az önkormányzat a lakhatáshoz kapcsolódó rendszeres kiadások viseléséhez önkormányzati segély nyújt.

(2) A segélyre az jogosult, aki lakókörnyezete rendezettségét biztosítja, ennek során a kérelmezőnek vagy jogosultnak kötelezettsége, hogy a tulajdonában vagy használatában álló lakást vagy házat és annak udvarát, kertjét a kerítésen kívül határos területet, a járdát folyamatosan tisztán tartja, valamint az ingatlan állagának fenntartásáról gondoskodik, lakókörnyezete; kertje, udvara, lakása, háza tiszta és higiénikus.

(3) Támogatásra jogosult az a személy, akinek a háztartásában az 1 főre jutó jövedelem nem haladja meg a nyugdíjminimum kétszeresét (2015-ben 57.000 forint) és a közüzemi költségei (villanyáram, víz, gáz, csatornadíj) havi rendszeres kiadása meghaladja a háztartás jövedelmének az 10%-át.

(4) A támogatás mértéke havonta az összes közüzemi költség 50%-át nem haladhatja meg, de maximális összege 3.000. forint lehet. A támogatást legfeljebb egy évre lehet megállapítani. A támogatás kizárólag pénzbeni lehet.

**Tartósan beteg felnőtt hozzátartozó ápolásának támogatása**

18.§. Tartósan betegnek minősül e rendelet alkalmazásában, aki előreláthatólag 3 hónapnál hosszabb időtartamban állandó ápolást, gondozást igényel. A tartósan beteg állapot igazolására a háziorvos jogosult.

19.§. Ápolásra jogosult az a személy, aki a tartósan beteg 18 év feletti hozzátartozóját gondozza.

20.§. A támogatás mértéke havonta maximum 10.000. forint.

21.§. Nem jogosult ápolási díjra a hozzátartozó, ha jövedelemmel rendelkezik, vagy rendszeres pénzellátásban részesül. A támogatás legfeljebb egy évre állapítható meg. E támogatás kizárólag pénzbeni lehet.

**Támogatás gyógyszerkiadások viseléséhez**

22.§. Gyógyszerkiadások viseléséhez az önkormányzat akkor nyújt segítséget, ha a kérelmező havi gyógyszerkiadása vagy gyógyító ellátásának költsége eléri az öregségi nyugdíj mindenkori legkisebb összegének 50%-át (2015-ben 14.250.-Ft).

23.§. Támogatásra jogosult az a polgár, akinek a háztartásában az 1 főre eső jövedelem nem haladja meg az öregségi nyugdíjminimum háromszorosát (2015-ben 85.500.-Ft).

24.§. Az igazolt havi gyógyszerköltségekről a háziorvos, szakorvos adhat igazolást. A támogatás mértéke havonta maximum 3.000. forint. Támogatás legfeljebb egy évre állapítható meg. Nem jogosult támogatásra, aki közgyógyellátási igazolvánnyal rendelkezik. E támogatás kizárólag pénzbeni lehet.

**Lakhatási kiadásokban hátralékot felhalmozó személyek támogatása**

25.§. Az önkormányzat évente maximum kétszer pénzbeni támogatás formájában maximum 10.000 forintos támogatást adhat annak a személynek, akinek a nevén lévő közműóra adóssága meghaladja az 25.000 forintot és a fennálló tartozás legalább 3 havi.

**Rendkívüli települési támogatás**

26.§. (1) **Szülési támogatásra** jogosult az anya, ennek hiányában az apa, a gyermeke születését követő három hónapon belül, akinek legalább egy év bejelentett állandó lakóhelye vagy tartózkodási helye van Böhönyén.

(2) A szülési támogatás iránti kérelmet a Közös Önkormányzati Hivatalhoz lehet benyújtani, melyhez csatolni kell a gyermek születési anyakönyvi kivonatát. A kérelmet a szülést követően 30 napon belül lehet benyújtani.

(3) A támogatás mértéke gyermekenként 10.000 forint egyszeri támogatás.

26/A.§ **Művi meddővé tétel iránti támogatásra** jogosult az a személy, aki a törvény általi kritériumoknak megfelel, de a beavatkozáshoz szükséges összeg előteremtése nem lehetséges önerejükből. E támogatásra azok a nők jogosultak, akik legalább három éve Böhönyén állandó lakcímmel rendelkeznek, és a beavatkozás elmaradása nem kívánatos következményekkel járna a nő egészsége illetve családja szociális körülményeit illetően. A támogatás megállapítása természetben, ez egészségügyi intézmény részére kifizetett műtéti költség útján valósul meg. A támogatásra az a személy jogosult, akinek a háztartásában az egy főre eső jövedelem a százezer forintot nem haladja meg.

27.§. (1) **Tüzifa** természetbeni támogatásban részesülhet az a böhönyei polgár, akinek jövedelmi helyzete miatt aránytalan nehézséget okoz lakásának fűtése.

(2) Jövedelmi helyzete miatt rászorult az, ahol a közös háztartásban élők 1 főre jutó jövedelme nem haladja meg a mindenkori öregségi nyugdíjminimum 150%-át (2015-ben 42.750.-Ft)

(3) Szociális tüzifa támogatás mértéke alkalmanként maximum 1m3. Ugyanazon lakásra tüzifa juttatás támogatás csak egy jogosultnak állapítható meg a fűtési szezonban október 15 és április 15 között. Évente maximum 3 alkalommal adható tüzifa támogatás és a két kérelem beadása között 45 napnak el kell telnie.

28.§. **Az önkormányzat egyéb rendkívüli települési támogatást nyújt** a fentieken kívül a létfenntartást veszélyeztető rendkívüli élethelyzetbe került, valamint az időszakosan vagy létfenntartási gondokkal küzdő személyek részére. E támogatás természetbeni támogatásként tűzifaként nem adható.

29.§. Az önkormányzati egyéb rendkívüli települési támogatásának mértéke egyedülálló vagy gyermekét egyedül nevelő szülőknél maximum 20.000. forint, egyéb esetekben maximum 10.000. forint.

30.§. Egyéb rendkívüli települési támogatásban elsősorban azokat a személyeket indokolt részesíteni, akik önmaguk, illetve családjuk létfenntartásáról más módon nem tudnak gondoskodni, vagy alkalmanként jelentkező többletkiadások – így különösen betegséghez, halálesethez, elemi kár elhárításához, válsághelyzetben lévő várandós anya gyermekének megtartásához, iskoláztatáshoz – kapcsolódó kiadások vagy a gyermek hátrányos helyzete miatt anyagi segítségre szorulnak.

31.§. Egyéb rendkívüli települési támogatás iránti kérelmet háztartásonként évente maximum 5 alkalommal lehet benyújtani és a kérelmek beadása között 60 napnak el kell telnie.

32.§. Rendkívüli méltánylást érdemlő körülmények esetén **lakóingatlant ért természeti katasztrófa** esetén az önkormányzat maximum 100.000. forintig terjedő összegű támogatást is megállapíthat jövedelemhatártól, és már folyósított támogatásoktól függetlenül. A kérelmet fotókkal és környezettanulmánnyal kell alátámasztani.

33 §

34.§. E rendelet 17. § (2) bekezdésében meghatározott kötelezettség kiterjed valamennyi támogatásra azzal a kitétellel, hogy tegye ezt a tőle elvárható gondossággal.

**Bursa Hungarica támogatás**

35. §

(1) A képviselő-testület a felsőoktatási tanulmányokat kezdeni kívánó fiatalok, valamint a felsőoktatási intézmény nappali tagozatos, államilag finanszírozott első alapképzésben, vagy első akkreditált iskolai rendszerű felsőfokú szakképzésben résztvevők számára a Bursa Hungarica felsőoktatási önkormányzati ösztöndíj pályázat keretében támogatást biztosít.

(2) Az ösztöndíj támogatás feltétele a hallgatói jogviszony igazolása.

(3) Az ösztöndíj támogatás annak a hallgatónak adható, aki az önkormányzat illetékességi területén állandó lakóhellyel rendelkezik. Amennyiben a támogatott az önkormányzat illetékességi területéről elköltözik, úgy a támogatás az elköltözést követő tanulmányi félévtől megszűnik.

(4) Ösztöndíj támogatás célja az esélyteremtés érdekében a hátrányos helyzetű, szociálisan rászorul fiatalok felsőoktatásban való részvételének a támogatása. A szociális rászorultságot a hatáskör gyakorlója kérelmenként határozza meg, mely alapján szociális rászorultság alapján rangsort állít fel a jogosultak között.

(5) Az ösztöndíj támogatás legkisebb összege havi 1.000,-Ft-nál nem lehet kevesebb, de az 5.000,- Ft-ot nem haladhatja meg.

(6) Az ösztöndíj támogatás megállapításával, megszüntetésével kapcsolatos hatáskört a képviselő-testület gyakorolja.

**Felsőoktatási Ösztöndíj támogatás**

36.§. (1)Böhönye Község Önkormányzata a felsőoktatásban nappali tagozaton BSc/BA, illetve MSc/MA tanulmányokat folytató böhönyei fiatalok számára a lakóhelyükhöz történő kötődés erősítése, valamint a tanulmányaik ideje alatt felmerülő költségeik enyhítése céljából felsőoktatási ösztöndíjat alapít.

(2) A támogatás mértéke havi 5.000. forint.

(3) A felsőoktatási ösztöndíj tanulmányi félévre, az I. félév szeptember 1-január 31. közötti 5 hónapjára, valamint a II. félév február 1-június 30. közötti 5 hónapjára szól.

(4) A felsőoktatási ösztöndíj folyósítására tanulmányi félévenként havonta kerül sor a döntést követő hónap 15. napjáig.

(5) Az ösztöndíjra félévenként újra lehet kérelmet beadni.

(6) A felsőoktatási ösztöndíjat igénylő hallgatók minden év október 15-ig, valamint március 31-ig nyújthatják be kérelmüket Böhönye Község Önkormányzat Képviselő-testületének Szociális Bizottságához címezve

(7) A kérelemhez csatolni kell az aktuális félévre vonatkozó hallgatói jogviszony igazolást és az előző félévről a lezárt leckekönyv másolatát, vagy az azzal egyenértékű és azonos információkat tartalmazó elektronikus dokumentumnak az illetékes tanulmányi osztály által aláírt és lepecsételt eredeti példányát. A felsőfokú oktatási intézményben tanulmányait kezdő kérelmezőnek a hallgatói jogviszony igazolását kell benyújtani.

(8)

(9) A felsőoktatási ösztöndíjban részesülő hallgató köteles bejelenteni, ha hallgatói jogviszonya év közben bármely okból megszűnt.

**A szociális földprogram**

36/A.§ (1) Az Önkormányzat szociális földprogramot működtet. A program célja a településen lakóhellyel rendelkező szociálisan rászorult családok és személyek élelmiszerszükségletét részben kielégítő gazdálkodás (növénytermesztés) segítése és ehhez segélyként természetbeni szociális támogatás biztosítása.

(2) A támogatás célja, hogy a kedvezményezett családok növénytermesztés alapjainak elsajátításával és az ehhez nyújtott természetbeni támogatással önellátóvá váljanak, illetve ebbe az irányba mozduljanak.

(3) Támogatásban részesíthetők a javak megfelelő mennyiségben történő rendelkezésre állása esetén a legalább három gyermeket nevelő személyek, az időskorúak járadékában, foglalkoztatást helyettesítő támogatásban, az egészségkárosodási és gyermekfelügyeleti támogatásban, az ápolási díjban részesülő személyek.

(4) A szociális földprogram keretében nyújtott természetbeni támogatás, a rászorulók maximum 3000 forint értékben vetőmaggal történő ellátása évente egy alkalommal.

(5) Böhönye Község Önkormányzat Képviselő-testületének Szociális Bizottsága a beszerzésről és az elosztásról az önkormányzat „Kommunális Csoportjának” közreműködésével gondoskodik. A kérelmeket a Böhönyei Szociális Alapszolgáltatási Központ vezetőjéhez lehet benyújtani, aki javaslatával együtt továbbítja a kérelmeket a Szociális Bizottság elnökének.

III. FEJEZET

Természetben nyújtott szociális ellátások

37. §.

IV. FEJEZET

Szociális és gyermekvédelmi szolgáltatások

38. §.

(1)Az Szt. értelmében szociális alapszolgáltatások:

- étkeztetés

(2)Az alábbi szociális ellátásokat az Önkormányzat a Böhönye és Környéke Önkormányzatai Társulása által fenntartott Böhönyei Szociális Alapszolgáltató Központon keresztül biztosítja:

- családsegítés

- gyermekjóléti szolgáltatás

- idősek nappali ellátás

(3) Az alábbi szociális ellátásokat az Önkormányzat a Marcali Többcélú Kistérségi Társulás útján biztosítja

- jelzőrendszeres házi segítségnyújtás

- bölcsödei ellátás,

- támogató szolgálat

(4) A(2) bekezdésben szereplő ellátások esetén az Önkormányzat társulási megállapodásában Szt. tv.) 92. § (1) bekezdés b.) pontja alapján a társult önkormányzatok rögzítette, hogy a rendeleti szabályozás megalkotására a Böhönyei Községi Önkormányzat jogosult. A Szt. tv. 92. § (1) bekezdés b.) pontján alapuló szociális rendeletalkotás a Szt. tv. 92. § (2) bekezdésben szereplő szabályozási tárgykörökre terjed ki, a társulás által fenntartott intézmény által biztosított és e társulási megállapodásban meghatározott szolgáltatásokra. Az önkormányzat társulási megállapodása szerint a gyermekjóléti szolgáltatások a gyermekétkeztetés feladatkörben a Böhönye és Környéke Önkormányzatai Társulási megállapodása és a Gyvt. 29. § (3) bekezdése alapján a társulás által közösen ellátott és a társulás által fenntartott intézmény tekintetében az önkormányzati rendeletet Böhönye Községi Önkormányzat alkot.. Böhönye község önkormányzati rendeleti felhatalmazása a rendeletalkotás során annak szabályozási tárgyköre kiterjed a Gyvt. 29. § (2) bekezdésben szabályozott tárgykörökre, a társulás által ellátott feladatok vonatkozásában.

(5) A (3) bekezdésben foglalt ellátásokra vonatkozó rendeleti szabályozás Marcali Városi Önkormányzat vonatkozó rendeleteiben található.

Az ellátások igénybevétele

39.§.

(1) E rendeletben felsorolt személyes gondoskodást nyújtó alapellátások esetében, az ellátást biztosító intézménybe történő felvételt, valamint az ellátások igénybevétele iránti kérelmet az Alapszolgáltatási Központ vezetőjéhez kell benyújtani, a 9/1999. (XI. 24.) SzCsM. rendelet 1. sz. melléklete szerinti formanyomtatványon. A gyermekek szülei törvényes képviselői az étkezetési igényt az oktatási intézmény szervezeti szabályzat szerinti rendben nyújtják be,az oktatási intézményben .

(2) A jogviszony keletkezéséről és az ellátás iránti kérelemről Alapszolgáltatási Központ vezetője, egyes esetekben annak hatáskörrel rendelkező munkatársa dönt. Gyermekétkeztetésről a Gézengúz Óvoda vezetője dönt.

(3) Külön eljárás nélkül akkor biztosítható ellátás, ha indokolt az igénylő azonnali ellátása. Az írásos kérelmet és a jövedelemigazolást ebben az esetben is mellékelni kell.

(4) Az intézményvezető külön eljárás nélkül ellátásban részesíti azt, aki a 9/1999.

(XI. 24.) SzCsM rendelet 15. § (1) bekezdésében foglalt feltételeknek megfelel.

(5) Étkeztetés és házi segítségnyújtás csak jövedelemvizsgálat alapján nyújtható. Térítésmentesen kell biztosítani: népkonyhán történő étkeztetés, családsegítés, ellátásokat.

Szociális étkeztetés

40.§

(1)Az étkeztetés keretében azoknak a 18 éven felüli rászorultaknak, legalább napi egyszeri meleg étkeztetéséről kell gondoskodni, akik azt önmaguk illetve eltartottjaik részére tartósan, vagy átmeneti jelleggel nem képesek biztosítani, különösen:

a.) jövedelmi, vagyoni helyzetük

b.) koruk

c.) egészségi állapotuk

d.) fogyatékosságuk, pszichiátriai betegségük,

e.) szenvedélybetegségük, vagy

f.) hajléktalanságuk miatt.

(2) Étkeztetésben részesíti az önkormányzat azt az igénylőt, illetve az általa eltartottat is, aki jövedelmétől függetlenül kora vagy egészségi állapota miatt nem képes az étkezéséről más módon gondoskodni.

(3) Az ellátás iránti kérelmet az Alapszolgáltatási Központ vezetőjéhez lehet benyújtani.

(4) Az ellátás iránti kérelemről az Alapszolgáltatási Központ vezetője, egyes esetekben annak hatáskörrel rendelkező munkatársa dönt.

(5) A térítési díjak számításának módját és mértékét a rendelet 1. számú melléklete tartalmazza.

Házi segítségnyújtás

41. §

(1) Az ellátás iránti kérelmet kérelmező lakóhelye szerinti települési önkormányzathoz vagy a Szociális Alapszolgáltató Központ vezetőjéhez lehet benyújtani.

(2) Az ellátás iránti kérelemről az Alapszolgáltatási Központ vezetője,avagy annak SZMSZ-ében meghatározott esetekben hatáskörrel rendelkező munkatársa dönt.

(3) A gondozásra fordított időt a gondozási napló alapján kell megállapítani.

(4) A gondozási díj mértékét a rendelet 1. számú melléklete tartalmazza.

42. §

Az ellátás igénybevétele, valamint annak megszüntetése az Alapszolgáltatási Központ intézményvezetőjének intézkedése alapján, az Sztv. 93. §. - 94/A. §. rendelkezéseinek megfelelően történik.

Jelzőrendszeres házi segítségnyújtás

43.§

(1) Böhönye Község Önkormányzata a jelzőrendszeres házi segítségnyújtást a Marcali Kistérségi Többcélú Társulással kötött megállapodása alapján, a kistérségi szociális feladatokat ellátó Szociális és Egészségügyi Szolgáltató Központ útján biztosítja.

(12) A kistérségi jelzőrendszeres házi segítségnyújtás feladatát ellátó Szociális és Egészségügyi Szolgáltató Központjának térítési díjait Marcali Város Önkormányzata állapítja meg.

Támogató szolgáltatás

44.§

(1) Böhönye Község Önkormányzata a támogató szolgáltatást a Marcali Kistérségi Többcélú Társulással kötött megállapodása alapján, a kistérségi szociális feladatokat ellátó Szociális és Egészségügyi Szolgáltató Központ útján biztosítja.

(2) Az ellátásra vonatkozó kérelmet a Szociális Alapszolgáltatási Központhoz lehet benyújtani, de az ellátásról a Marcali SZISZK vezetője dönt. A Marcali Szociális és Egészségügyi Szolgáltató Központjának térítési díjait a Marcali Város Önkormányzata állapítja meg.

Családsegítés

45. §

(1) A Szt.tv.64.§-ában szabályozott szolgáltatást az Önkormányzat a Böhönye és Környéke önkormányzati Társulása által fenntartott Szociális Alapszolgáltató Intézmény útján biztosítja

Gyermekjóléti szolgáltatás

46. §

A Gyvt. 40.§ -ába foglalt ellátást szolgáltatást az Önkormányzat a Böhönye és Környéke önkormányzati Társulása által fenntartott Szociális Alapszolgáltató Intézmény útján biztosítja .

47. §

A családsegítő és gyermekjóléti szolgáltatás térítésmentesen vehető igénybe.

Gyermekek napközbeni ellátása

48. §

(1) A gyermekek napközbeni ellátását az Önkormányzat a Társulás által fenntartott Böhönyei Gézengúz Óvodában valamint az állami fenntartású Festetics Pál Általános Iskola és Művészetoktatási Intézmény napközi otthonos ellátásával, biztosítja

(5) A bölcsődei ellátást a Szociális és Egészségügyi Szolgáltató Központtal kötött szerződés révén Marcali város intézménye biztosítja, míg az otthontalanná vált szülő és gyermek részére elhelyezést a Magyar Vöröskereszt Somogy Megyei Szervezetével kötött megállapodás alapján a szervezet a fenntartásában lévő Családok Átmeneti Otthona (Nagyatád, József A. u. 1.) biztosítja.

Idősek nappali ellátása

49. §

(1) A személyi térítési díj összegét a rendelet 1. számú melléklete tartalmazza.

(1) Az idősek klubjában a nappali tartózkodásért térítési díj nem kerül megállapításra.

(2) Az ellátás iránti kérelmet az Alapszolgáltatási Központ vezetőjéhez lehet benyújtani.

(3) Az ellátás iránti kérelemről az Alapszolgáltatási Központ vezetője dönt.

(4)) Az intézményi térítési díj összegét a rendelet 1. számú melléklete tartalmazza.

V. FEJEZET

A fizetendő személyi térítési díj, és annak csökkentésének, elengedésének esetei, módjai

50.§

Ha az Szt. másként nem rendelkezik, a személyes gondoskodást nyújtó ellátásokért személyi térítési díjat kell fizetni.

(2) A személyi térítési díjat a hatályos jogi szabályok alapján (Szt. tv.115-119 §-ai ) a Szociális Alapszolgáltatási Központ vezetője illetve gyermekétkeztetés személyi térítési díját a Gézengúz Óvoda vezetője állapítja meg.

51. §

(1) A személyes gondoskodást nyújtó ellátások intézményi térítési díját a képviselő-testület, évenként maximum kétszer állapíthatja meg. Az intézményi térítési díjakat e rendelet 1. sz. melléklete tartalmazza.

(2) Minden évben a konkrét személyi térítési díj mértékének megállapításánál az igénybevevő jövedelmétől függően normatív személyi térítési díj kedvezményben részesül . Az intézményvezető a személyi térítési díjat az ellátott jövedelmétől függő kedvezmény érvényesítésével állapítja meg.

(3) A szociális étkeztetésnél az ellátottat megillető kedvezmény mértéke :

a.) 0-28.500 forint jövedelemig, a z intézményi térítési díjból 35%

b.) 28.501- 42.750 forint jövedelemig az intézményi térítési díjból 15 %

c.) 42.751-62.700 forint jövedelemig az intézményi térítési díjból 8%.

A személyi térítési díjak megfizetése

52. §

(1) A személyi térítési díjat havonta kell megfizetni.

(2) A befizetett és a ténylegesen fizetendő személyi térítési díj különbözetét a következő befizetés alkalmával a személyes gondoskodást nyújtó szociális ellátások térítési díjáról szóló 29/1993. (II.27.) Korm. rendelet 5. § (4) bekezdése szerint korrigálni kell.

A személyi térítési díj befizetését az Alapszolgáltatási Központ pénztárába kell havonként, a tárgyhónapot követő hónap 10. napjáig befizetni.

(3) A szolgáltatások, illetve ellátások igénybe vételének szüneteltetését az alábbiak szerint kell bejelenteni az intézményvezetőnek:

- alapszolgáltatás esetében a szüneteltetés első napját megelőző két munkanappal korábban írásban vagy szóban kell a bejeleni.

Az intézményvezető és az ellátást igénybevevő között kötendő megállapodás

53. §

(1) Az intézményvezető az intézményi ellátás igénybevételekor írásban megállapodást köt a szolgáltatásban részesülő személlyel, illetve törvényes képviselőjével. A megállapodásban ki kell térni az Szt. 94/B. és 94/D. §-ában foglaltakon túl az alábbiakra is:

a) étkeztetés esetén az étkeztetés módjára,

b) házi segítségnyújtás esetén a segítségnyújtás tartamára, időpontjára,

c) a személyi térítési díj összegére és a megfizetés időpontjára, módjára,

d) az ellátás megkezdésének időpontjára.

e) az ellátástól való távolmaradás esetén (pl. betegség, kórházi ápolás, elutazás) az előzetes bejelentési kötelezettség szabályaira,

f) az ellátás megszüntetésének eseteire vonatkozó figyelmeztetésre,

g) a döntések elleni jogorvoslat módjára.

Az intézményi jogviszony megszűnése

54. §

(1) Az intézményi ellátás megszűnik az Szt. 100. §. és 101.§-ában foglalt esetekben és módon.

Az intézményi házirend

55. §

Az intézmények házirendjét Böhönye Községi Önkormányzat Képviselő-testülete hagyja jóvá.

Helyi Szociálpolitikai Kerekasztal

56.§

(1) Az önkormányzat helyi szociálpolitikai kerekasztalt hoz létre a szolgáltatásszervezési koncepcióban meghatározott feladatok megvalósulásának, végrehajtásának folyamatos figyelemmel kísérésére.

(2) A kerekasztal szükség szerint, de évente legalább egy alkalommal ülést tart. Az ülés összehívásáról az alapszolgáltatási Központ vezetője gondoskodik. Össze kell hívni az ülést bármely tag indítványára.

(3) A kerekasztal tagjai:

- Általános Iskola Igazgatója,

- Vezető Óvónő,

- Óvoda ifjúságvédelmi felelőse,

- Nagyszakácsi Gyermekotthon delegált pedagógusa,

- Rendőrőrs parancsnoka,

- Háziorvos,

- Böhönyei Vöröskereszt Alapszervezetének vezetője,

- Védőnő,

- Idősek klubja vezető,

- Ügyrendi és Pénzügyi Biz. elnöke,

- Alapszolgáltatási Központ vezetője.

(4) A kerekasztal működésének szabályait a kerekasztal ügyrendje tartalmazza.

VI. FEJEZET

Záró rendelkezések

57. §

E rendelet 2014. január 1. napján lép hatályba. Hatálybalépésével hatályát veszti a 1/2009( II.16) , az 1/2010 (I.21.), 3/2011(III.16.),és a 6/2012(III.28) számú rendeletei .

Zsoldos Márta Piroska Vezér Ákos

polgármester jegyző

1. melléklet

**Intézményi térítési díjak**

**Böhönyei Gézengúz Óvoda** intézményi térítési díjai

1./ Ebéd+tízórai+uzsonna                  nettó 165 forint.

2./ az 1. pontból ebéd:                        nettó 90 forint.

3./ az 1. pontból tízórai:                      nettó 35 forint.

4./ az 1. pontból uzsonna:                   nettó 35 forint.

Festetics Pál Általános és Alapfokú Művészeti Iskola részére

1./ Ebéd+tízórai+uzsonna                   nettó 180 forint.

2./ az 1. pontból  ebéd:                        nettó 100 forint.

3./ az 1. pontból tízórai:                      nettó 40 forint.

4./ az 1. pontból uzsonna:                   nettó 40 forint.

A speciális étkeztetés térítési díja megegyezik az óvodára és az iskolára megállapított térítési díjak mértékével.

**Szociális Alapszolgáltató Központ** intézményi térítési díjai

1./Szociális étkeztetés:

* intézményi térítési díj nettó 320 Ft.
* szociális étkezés kiszállítása intézményi térítési díja: nettó 65 forint.

A díj az egy címre történő kiszállítás díja.

2./ Házi segítségnyújtás intézményi térítési díja: díjmentes, 0 forint

elengedett díj: nettó 864 Ft.

3./ Nappali ellátás keretében nyújtott étkezés intézményi térítési díja: nettó 320 Ft.

4. Nappali ellátás intézményi térítési díja étkezés nélkül: díjmentes, 0 forint

elengedett díj: nettó 555 Ft.